text: Billund Lufthavn sætter rekord for 10. måned i træk
  01 november 2016 kl. 12.33
  I oktober måned benyttede 307.193 passagerer Billund lufthavn. Det er en stigning på 21.883 passagerer - og dermed sætter lufthavnen rekord for 10. måned i træk i 2016.
  I dag, tirsdag den den 1. november fejrer Billund Lufthavn sin  52. fødselsdag og satte samtidig endnu en passagerrekord.
  I oktober måned benyttede nemlig 307.193 passagerer lufthavnen. Det er en stigning på 21.883 passagerer svarende til 7,7 procent. 
  - I alle årets ti måneder har der været passagerrekord, så det er vel rimeligt at konstatere, at med sine 52 år er Billund Lufthavn i rigtig fin form, siger lufthavnsdirektør Kjeld Zacho Jørgensen.
  Kjeld Zacho Jørgensen, lufthavnsdirektør: " - Med sine 52 år er Billund Lufthavn i rigtig fin form"
  Oktober er femte måned i træk, at der har været mere end 300.000 passagerer om måneden.
  Igen i oktober måned er det udenrigstrafikken, der trækker væksten. 206.858 passagerer er en stigning på 11,5 procent eller 21.371 passagerer, mens chartertrafikken havde 86.055 rejsende, hvilket er en mindre stigning på 0,2 % eller 210 passagerer, fremgår det af Billund Lufthavns rapport om trafikken i oktober.
  
  